Správa zo zahraničnej pracovnej cesty
1.  Účastníci ZPC
Zamestnanci CVTI SR, Lamačská cesta 8/A, 811 04 Bratislava:
prof. RNDr. Ján Turňa, CSc. – riaditeľ CVTI SR (aktívna znalosť anglického jazyka)
Ing. Ľubomír Bilský – vedúci kancelárie riaditeľa CVTI SR (aktívna znalosť anglického jazyka)
Mgr. Marta Dušková – Oddelenie pre hodnotenie publikačnej činnosti (aktívna znalosť anglického a nemeckého jazyka)

2.  Zahraničná pracovná cesta
Názov podujatia:	13. ročník konferencie GreyLiterature, návštevy a rokovania s vybranými inštitúciami zaoberajúcimi sa podporou výskumu, vývoja a transferu technológií
Miesto konania:	Washington D.C., USA 
Library of Congress (Madison building, Adams building, Jefferson building), 2nd Street SE; Independence Avenue; 1st Street SE;
George Washington University, Rice Hall, 2121 I Street N.W.;
National Institutes of Health, Bethesda, MD 20892.
Termín konania: 	02. – 10. 12. 2011
Organizátor podujatia: 	Library of Congress, GreyNet International, George Washington University, National Institutes of Health, CVTI SR
Účel cesty:	Aktívna účasť na medzinárodnej konferencii GreyLiterature 13 (GL 13) – prezentácia komentovaného posteru The Central Registry of Publication Activity (CREPC) – Information source of grey literature produced at slovak universities. Návštevy a rokovania o spolupráci s nasledovnými inštitúciami: Library of Congress; George Washington University; National Institutes of Health
Financovanie:	Výdavky na pracovnú cestu za všetkých účastníkov budú refundované v rámci národného projektu Národná infraštruktúra pre podporu transferu technológií na Slovensku – NITT SK financovaného z ERDF prostredníctvom OP Výskum a vývoj. 

3.  Rámcový program pobytu
2.12.2011		odchod z Bratislavy 06.00, príchod do Viedne (letisko Schwechat) 07.00
2.12.2011	odlet z Viedne 10.35, prílet do Washingtonu D.C. 17.35
3.12.2011	návšteva v Library of Congress, Science Technology and Business Division, oboznámenie sa so službami Science Reference Services, 10.00 – 14.30
4.12.2011	slávnostný banket GreyNet Award Banquet 2011, začiatok 13.00
5.12.2011	odborný program konferencie, 09.00 – 18.30
6.12.2011	odborný program konferencie, 09.00 – 17.30
7.12.2011	exkurzia v Library of Congress, návšteva digitalizačného pracoviska Internet Archive, 10.00 – 14.30
8.12.2011	návšteva George Washington University, rokovania so zástupcami Office of Entrepreneurship a Office of Technology Transfer, 13.00 – 16.00
9.12.2011	návšteva National Institutes of Health, rokovania so zástupcami Office of Technology Transfer a National Center for Biotechnology Information, 09.00 – 14.30

4.  Stručný priebeh rokovaní, resp.  študijného pobytu

Podrobný program medzinárodnej konferencie GreyLiterature 13 (4.-6.12.2011) http://www.textrelease.com/gl13program.html  

Tu uvádzame prehľad najzaujímavejších a pre projekt NITT SK najrelevantnejších prednášok:
Mixing black and white makes grey: The spectrum of scientific Exchange over time – Jens Vigen, CERN Library, Switzerland
Autor sa vo svojom príspevku zameral na prezentáciu celého spektra výmeny vedeckých informácií, publikácií a poznatkov v minulosti a v súčasnosti. Poukázal na fakt, že formy tejto výmeny sa v čase menia a šíria rozdielnym spôsobom, keďže v minulosti boli vedecké informácie šírené len v úzkych vedeckých a odborných kruhoch, zatiaľ čo dnes sa šíria masovo prostredníctvom informačno-komunikačných technológií.
Science-Forums.net: A Platform for Scientific Sharing and Collaboration – Marilyn J. Davis, OSTI-DOE, Lance Vowell, IIA Inc, USA
Cieľom príspevku bolo predstaviť medzinárodnej komunite sivej literatúry beta verziu Science-Forums.net, ktorá má slúžiť ako spoločné webové prostredie pre spoluprácu, komunikáciu a kolaboráciu rôznych vedeckých komunít. Zabezpečí sa tým vytvorenie online prostredia pre tieto komunity. 
Knowledge Communities in Grey – Claudia Marzi, Institute of Computational Linguistics, CNR, Italy
Autorka príspevku sa zaoberala sieťovými komunitami, ktoré v súčasnosti slúžia ako poskytovatelia dokumentov sivej literatúry v prostredí webu. 
Information-Seeking Behaviour of Slovenian Researchers: Implications form information services – Polona Vilar, Primož Južnič, University of Ljubljana, Slovenia
Cieľom príspevku bolo prezentovať výsledky výskumu informačného správania vedcov v Slovinsku v kontexte využívania informačných služieb a sivej literatúry.
Audit DRAMBORA for trustworthy repositories: A Study Dealing with the Digital Repository of Grey Literature – Petra Pejšová, National Technical Library, Czech Republic, Marcus Vaska, Health Information Network Calgary, Canada
Autorka príspevku predstavila audit, ktorý bol realizovaný nad repozitárom sivej literatúry NUŠL v ČR v rokoch 2008, 2009 a 2010, porovnala výsledky jednotlivých období auditu a poukázala na prípadné riziká a rozdiely.

07.12.2011
Stretnutie so zástupkyňou Library of Congress, získanie podrobných informácií ohľadne spracovávania a sprístupňovania elektronických dokumentov Library of Congress. Prehliadka digitalizačného pracoviska Internet Archive – neziskovej organizácie sídliacej v Library of Congress, ako i digitalizačného pracoviska LoC. Organizovaná exkurzia v Jefferson building.

08. 12. 2011
Návšteva George Washington University (GWU), stretnutie so zástupcami Kancelárie transferu technológií a Kancelárie pre podnikanie GWU – Dr. Charanjeet S. Guron, Ph.D., CLP, Associate Director, Office of Technology Transfer a Denitsa Rakitska, Executive Associate, Office of Entrepreneurship.
Prezentácia situácie v oblasti podpory transferu technológií na Slovensku so zameraním na aktivity, ciele a dosiahnuté i plánované výstupy národného projektu „Národná infraštruktúra pre podporu transferu technológií na Slovensku – NITT SK“ partnerom z GWU.
Predstavenie aktivít Kancelárie pre podnikanie a Kancelárie pre transfer technológií na Univerzite George Washingtona, so zameraním na procesy ohodnocovania komerčného potenciálu duševného vlastníctva, zabezpečovania jeho ochrany formou patentov a následná podpora v procese komercializácie vynálezov a technológií. Informácia o interných smerniciach pri nahlasovaní vynálezov a podávaní patentových prihlášok, predstavenie prístupov pri vyjednávaní licenčných dohôd. Informácie o prevádzke univerzitného inkubátora a ďalšej podpore pri zakladaní nových podnikov študentmi a pracovníkmi univerzity (spin-off). Prezentácia úspešných príkladov komerčného zhodnotenia výsledkov univerzitného výskumu a realizácie kooperačných partnerstiev univerzitných výskumných tímov s priemyslom.
Záverečná diskusia a odporúčania pracovníkov GWU pri budovaní systému podpory transferu technológií na Slovensku. 

09. 12. 2011
09.00	Príchod do National Institutes of Health (NIH), stretnutie s koordinátorkou návštevy p. Tarou Mowery, vedúcou tímu NIH vzťahov s verejnosťou a VIP návštev, NIH Visitor Center. Presun do budovy Stone House (Building 16).
09.30 – 10.00	Oficiálne privítanie delegácie zo SR v NIH, DVD a PowerPoint prezentácia o NIH
10.00  - 11.00	Prezentácia Dr. Johna Stransberryho, zástupcu Kancelárie pre transfer technológií, NIH. Diskusia. Presun do budovy National Library of Medicine (Building 38A). Prezentácia situácie v oblasti podpory transferu technológií na Slovensku so zameraním na aktivity, ciele a dosiahnuté i plánované výstupy národného projektu „Národná infraštruktúra pre podporu transferu technológií na Slovensku – NITT SK“ zástupcovi Kancelárie pre transfer technológií NIH. Diskusia a odporúčania Dr. Stransberryho v oblasti podpory v procesoch ochrany a komercializácie duševného vlastníctva.
11.00 - 12.00 	Prehliadka National Library of Medicine, vrátane digitalizačného pracoviska
12.30 – 13.30	Stretnutie so zástupcami National Center for Biotechnology Information, prezentácie vybraných databáz a on-line nástrojov, diskusia ohľadne možnosti využitia databáz v rámci podpory poskytovanej prostredníctvom národného projektu NITT SK.
13.30 – 14.30	Prehliadka campusu NIH a záverečné diskusie. 
14.30 - 	Ukončenie oficiálneho programu návštevy NIH. 

5.  Odporúčané závery
Z pohľadu implementácie národného projektu „Národná infraštruktúra pre podporu transferu technológií na Slovensku – NITT SK“ bola aktívna účasť na konferencii GreyLiterature 13 veľmi zaujímavá a podnetná pre ďalší postup prác na národnom projekte, najmä v súvislosti s ďalším rozvojom registra CREPČ a jeho využitia v procesoch hodnotenia vedy, výskumu, inovácií a transferu technológií. Odporúčame pokračovať v aktívnej spolupráci s partnermi v rámci združenia GreyNet International, vrátane účasti na ďalších ročníkoch medzinárodnej konferencie GreyLiterature. Rovnako je potrebné sa podrobne oboznámiť s fungovaním kancelárií pre transfer technológií George Washington University a najmä organizácie National Institutes of Health, kde má podpora transferu technológiu dlhoročnú tradíciu. Skúsenosti, prístupy a najlepšie príklady praxe budú veľkým prínosom pre ďalšiu implementáciu národného projektu NITT SK, ako i samotný návrh infraštruktúry na podporu transferu technológií na Slovensku.

6.   Prehľad prinesenej dokumentácie a miesto jej uloženia
- Conference program and Abstract book;
- Propagačné materiály Library of Congress;
- Propagačné materiály National Institutes of Health.
Dokumentácia je archivovaná u účastníkov ZPC a bude k dispozícii pre ostatných pracovníkov CVTI SR zapojených do implementácie národného projektu NITT SK.

7.   Osobitne vyhodnotený očakávaný prínos ZPC
Aktívna prezentácia CVTI SR a projektu NITT SK počas medzinárodnej konferencie (postervá prezentácia, prezentácia v zborníku konferencie). Nadviazanie kontaktov a dohoda o budúcej spolupráci v oblasti podpory vedy, výskumu a transferu technológií so zástupcami Library of Congress, George Washington University a National Institutes of Health. Predstavenie aktivít projektu NITT SK, dosiahnutých i plánovaných výstupov, ako i celkovej situácie a zámerov v oblasti podpory transferu technológií na Slovensku. Získané informácie, skúsenosti a kontakty majú pre ďalšiu implementáciu projektu  NITT SK veľký význam.

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na internete MŠVVaŠ SR, ako i na intranete CVTI SR. Získané informácie budú ďalej priamo tlmočené kolegom zapojeným do implementácie národného projektu NITT SK, ako aj ostatným kolegom formou informačného seminára pre zamestnancov CVTI SR.
Dátum: 22. 12. 2011
Správu vypracovali: Mgr. Marta DUŠKOVÁ, Ing. Ľubomír BILSKÝ 
Správu schválil:  	prof. RNDr. Ján TURŇA, CSc. 
Súhlasím so zverejnením správy na internete